Република Србија

Аутономна Покрајина Војводина

Општина Врбас

Скупштина општине Врбас

**ОПШТИНСКИ ШТАБ ЗА ВАНРЕДНЕ СИТУАЦИЈЕ**

Број:822-1-25/2021-III/02

Дана: 05.04.2021. године

На основу члана 43. став 1. тачка 1. и 2. Закона о смањењу ризика од катастрофа и управљању ванредним ситуацијама („Службени гласник Републике Србије“, број 87/2018) и члана 17. став 1. Уредбе о саставу и начину рада штабова за ванердне ситуације у циљу смањења ризика актуелне епидемиолошке ситуације, Општински штаб за ванредне ситуације општине Врбас на седници (телефонској) одржаној 05.04.2021. године, доноси

**Н А Р Е Д Б У**

 **У периоду од 05 априла 2021. године, у времену од 06,00 до 22,00 часа, радним данима и викендом, радиће:**

- угоститељски објекти на територији општине Врбас, који имају башту, уз примену епидемиолошких мера:

 - дозвољени размак између столова 2m,

 - за столом може да буде највише 5 (пет) особа,

 - гости у објекту морају носити заштитне маске (када не конзумирају храну и пиће)

 - заполени морају носити заштитне маске, приликом услуживања и припреме хране

 и пића,

 - уколико не постоје столови и столице за седење на отвореном делу, растојање

 мора бити такво да на сваких 9 m2 борави само једно лице,

* Отворени део објекта мора бити физички одљен од јавне површине мора се поставити физичка препрека између тог дела и јавне површине тако да између корисника услуга и лица на јавној површини буде најмање 3 метра,

 - забрањена је жива музика у баштама,

- апотеке ( укључујући пољопривредне и ветеринарске),

- ресторани и други простори у којима се пружају услуге исхране у категоризованим и некатегоризованим смештајним објектима и у категоризованом приватном смештају, у којима се услуга може пружати само лицима која имају пријављен боравак у тим врстама смештаја,

- објекти у области трговине на мало (трговинске и друге радње и продајна места);

- објекти, радње и сервиси и слично у којима се врше стручне, научне, иновационе и техничке делатности, финансијске делатности и делатности осигурања,промет некретнина, информисање и комуникација, административне, занатске и друге услужне делатности,

- објекти у области спорта (фитнес центри, теретане, вежбаонице, спа центри, базени и други објекти намењени за спорт и рекреацију и сл.), на 16 m2 једно лице,

- објекти за приређивање посебних и класичних игара на срећу (кладионице, играонице и сл.).

-трговинск и друг радње и продајна места на којима се врши продаја прехрамбених производа, продавница хране за животиње (пет шопови, продавнице сточне хране и др.), затворених и отворених пијаца,

- радње и продајна места у оквиру отворене или затворене пијаце (месаре, печењаре, специјализоване продавнице хране и сл)

- радње, продајна места и места у којима се продаје роба на мало или пружају услуге, а који продају или пружање услуга обављају у трговинским центрима, а за које управљач може да обезбеди посебне коридоре за приступ или у које се улази са спољне стране или непосредно са јавне површине;

- у области културе (позоришта, биоскопи, музеји, галерије).

**Без ограничења радног времена могу радити:**

* апотеке ( укључујући пољопривредне и ветеринарске),
* бензинске пумпе у обављању делатности продаје горива,
* трговински објекти који врше доставу хране,
* ординације и лабораторије у којима се пружају медицинске и стоматолошке услуге и ветеринарске ординације и лабораторије.

**Неће радити објекти у којима се обавља делатност:**

* **пружања услуга у обалсти угоститељства које обухватају продају хране и пића (ресторани, кафићи, барови, клубови ) који немају башту.**

 Општински штаб за ванредне ситуације овим путем позива на поштовање свих епидемиолошких мера и апелује на личну одговорност грађана.

 Командант

 Општинског штаба за ванредне ситуације,

 Предраг Ројевић